Bahrainin Grand Prix 2007

Bahrainin Grand Prix 2007 (virallisesti 2007 Formula 1 Gulf Air Bahrain Grand Prix) oli Formula 1 -kauden 2007 kolmas osakilpailu, joka ajettiin 15. huhtikuuta Bahrain International Circuitin moottoriradalla Sakhirissa Bahrainissa. Kilpailun voitti paalupaikalta lähtenyt Felipe Massa, joka ajoi samalla kilpailun nopeimman kierroksen.

 Viikonlopun aikataulu ja sää 
PäiväAikatauluSessioSääIlmaRataKosteusPaik.13. huhtikuuta10:00–11:3010:00–11:301. vapaat harjoitukset Aurinkoinen31–32 °C43–46 °C50 %14:00–15:3014:00–15:302. vapaat harjoitukset Aurinkoinen33–34 °C45–48 °C32–37 %14. huhtikuuta11:00–12:0011:00–12:003. vapaat harjoitukset Aurinkoinen30–31 °C38–39 °C44–57 %14:00–15:0014:00–15:00Aika-ajot Aurinkoinen33–34 °C42–45 °C35 %15. huhtikuuta14:30–16:3014:30–16:30Kilpailu Aurinkoinen29–30 °C36–40 °C25 %Lähde:2007 Formula 1 Gulf Air Bahrain Grand Prix

 Raportti 
Ennen kilpailun alkua tuuli aika paljon. Moottorinvaihtoja ei ollut tapahtunut, eli kaikki pääsivät lähtemään niiltä sijoilta, joille he sijoittuivat aika-ajoissa.

Paalupaikalta lähtenyt Massa piti paikkansa lähdössä, samoin kuin kakkosruudusta lähtenyt Lewis Hamilton. Neljännestä ruudusta lähtenyt Fernando Alonso kuitenkin ohitti lähdössä kolmantena olleen Kimi Räikkösen. Parhaimman lähdön sai kenties Heikki Kovalainen, joka nousi 12. ruudusta yhdeksänneksi. Heti ensimmäisellä kierroksella joutuivat keskeyttämään Jenson Button sekä Scott Speed. Button osui David Coulthardin autoon ja pyörähti, mitä väistäessä Scott Speedin perään ajoi Adrian Sutil. Sutil joutui käymään varikolla vaihtamassa autonsa keulaosan. Speedin ja Buttonin autot sammuivat hankalaan paikkaan, joten tuomaristo päätti ottaa radalle turva-auton, ensi kertaa tällä kaudella.

Massa ja Hamilton painoivat kärjessä muita karkuun, kun Räikkönen oli juuttunut neljänneksi Alonson taakse. Viidennestä lähtöruudusta lähtenyt Nick Heidfeld seurasi parivaljakkoa noin sekunnin perässä. Toisella kierroksella Vitantonio Liuzzi kävi varikolla korjauttamassa vaurioitunutta autoaan. Kolmannella kierroksella turva-auto poistui, ja Massa kärjessä alkoi tehdä lisää eroa Hamiltoniin. Räikkönen epäonnistui hieman uusintastartissa ja jäi Alonsosta heti toista sekuntia, mutta otti eron kiinni parin seuraavan kierroksen aikana. Suomalaisista Kovalainen oli pudonnut kymmenenneksi ja raskaalla bensakuormalla kilpailuun lähtenyt Nico Rosberg oli sijalla 13.

Kilpailun mielenkiintoisimpia taistelupareja kilpailun alussa oli ehdottomasti Jarno Trulli-Alexander Wurz. Wurz hiillosti koko kilpailun alun ajan Trullia. Yhden sijan ylöspäin noussut Rosberg yritti haastaa tallikaveriaan Wurzia yhdeksännellä kierroksella, mutta ajautui mutkassa leveäksi ja putosi takaisin sijalle 13. Seuraavalla kierroksella Liuzzi sai varikonläpiajorangaistuksen.

Kierroksella 17 tapahtuivat ensimmäiset suunnitellut varikkopysähdykset, kun Coulthard, Wurz ja Ralf Schumacher tulivat varikolle. Seuraavalla kierroksella varikolle tuli Mark Webber ja kierrosta myöhemmin Hamilton, jolle laitettiin varsin paljon polttoainetta. Samalla kierroksella myös Giancarlo Fisichella teki pysähdyksensä. Kierroksen 19 näyttävin tilanne oli kuitenkin Nico Rosbergin ohitus Heikki Kovalaiselta. Autot osuivat hieman toisiinsa ja molemmat ajautuivat ulos radalta, mutta pääsivät jatkamaan matkaansa. Varikkoruljanssi jatkui kun johdossa ollut Massa tuli varikolle kierroksella 20 ja onnistui pysähdyksensä jälkeenkin pysymään Hamiltonin edellä. Kierrosta myöhemmin myös Jarno Trulli ja kierroksella 22 myös johtoon siirtynyt Alonso tulivat varikolle. Liuzzi keskeytti samalla kierroksella ajamalla varikkopilttuuseensa. Tämän jälkeen, kierroksella 23 sijoilla yksi ja kaksi olleet Räikkönen ja Heidfeld tekivät ensimmäiset varikkostoppinsa. Räikkönen onnistui pysähdyksen ansoista ohittamaan Alonson ja repi kahdessa kierroksessa hallitsevaan maailmanmestariin yli kahden sekunnin raon. Kierroksella 25 varikolla kävivät vielä Kovalainen ja Rosberg. Kun vielä Anthony Davidson tuli tekemään kierroksella 28 pysähdyksensä, olivat kaikki kuljettajat käyneet vähintään kerran varikolla.

Kierroksien 27–31 välissä tapahtuivat kilpailun mielenkiintoisimmat ohitukset. Niihin lukeutui muun muassa Coulthardin ohitus tallikaveristaan Webberistä (kierros 27) ja myöhemmin Fisichellasta (30) sekä Heidfeldin ohitus Alonsosta (31). Heidfeld pysyi Alonson edellä kilpailun loppuun asti. Kolmantena ollut Räikkönen ryhtyi ajamaan suunnilleen näillä kierroksilla takaa toisena ollutta Hamiltonia (aivan niin kuin edellisen kilpailun, Malesian GP:n lopussa).

Wurz aloitti kilpailun toiset varikkopysähdykset kierroksella 34. Samalla kierroksella Super Aguri -tallin Takuma Satōn moottori hajosi pääsuoralla niin rajulla tavalla, että siitä seurannut savupilvi peitti TV-katsojilta koko varikon. Kierrosta myöhemmin Coulthard saapui varikolle seitsemänneltä sijalta. Skotti oli ajamassa erinomaista kisaa lähdettyään ruudusta 21, mutta kaksi kierrosta myöhemmin hän joutui jälleen keskeyttämään - ainoana kuljettajana kauden jokaisessa kisassa. Kierrosta myöhemmin Webberin Red Bullista irtosi tuntematon osa. Kierroksella 40 jälleen kilpailun kärjessä ollut Massa tuli tekemään toisen varikkopysähdyksensä, jolloin Lewis Hamilton nousi kilpailun johtoon. Kierrosta myöhemmin Massan pysähdyksen jälkeen Räikkönen ja Heidfeld tekivät molemmat toisen pysähdyksensä. Kierroksella 42 Kovalainen tuli toisen kerran varikolle ja kierrosta myöhemmin myös Alonso. Alonso jäi kuitenkin pysähdyksensä jälkeen niin Räikkösen kuin Heidfeldin taakse. Kierrosta 43 väritti myös Webberin keskeytys, minkä vuoksi hän oli ajanut radan sivuun. Johdossa ollut Hamilton tuli kierroksella 44 varikolle ja palasi radalle johtoon nousseen Massan ja kolmantena olleen Räikkösen väliin. Viimeisenä varikolla kävi sijalla 13 ollut Rubens Barrichello, jonka stoppi tapahtui kierroksella 47.  

Kierroksella 53 myös Super Agurin Davidsonin Honda-moottori hajosi. Moottorin pamahduksesta huolimatta brittikuski ajoi vielä pitkään radalla, ennen kuin pysähtyi sen varteen. Samalla radalle valui paljon öljyä, josta ei kuitenkaan koitunut merkittävää haittaa muille kilpailijoille. Fisichellan tallipäällikkö Flavio Briatore vaati radion kautta italialaista ohittamaan edellään olleen maanmiehensä Trullin. Ohituspaikkaa ei kuitenkaan koskaan löytynyt. Hamilton onnistui tavoittamaan lopussa kilpailun johtanutta Massaa ja lopulta eroksi jäi vain 2,4 sekuntia. Lopputulokset kymmenen ensimmäisen osalta: Massa, Hamilton, Räikkönen, Heidfeld, Alonso, Robert Kubica, Trulli, Fisichella, Kovalainen ja Rosberg. Kilpailun jälkeen tilanne MM-sarjassa kiristyi kun sekä Alonso, Räikkönen että Hamilton olivat tasapisteissä MM-sarjan johdossa 22 pisteellään, Massa neljäntenä 17:llä ja Heidfeld viidentenä 15:llä pisteellä. Tasapisteissä sijat määräytyvät parhaiden kisasijoitusten perusteella. Tallien MM-sarjassa McLarenin etumatka Ferrariin kaveni, nyt pisteet 44–39.

 Tulokset 
 Aika-ajo 
 Sija Nro Kuljettaja Talli Aika (1. erä) Aika (2. erä) Aika (3. erä)1.5 Felipe MassaFerrari1.32,4431.31,3591.32,6522.2 Lewis HamiltonMcLaren1.32,5801.31,7521.32,9353.6 Kimi RäikkönenFerrari1.33,1611.31,8121.33,1314.1 Fernando AlonsoMcLaren1.33,0491.32,2141.33,1925.9 Nick HeidfeldBMW Sauber1.33,1641.32,1541.33,4046.10 Robert KubicaBMW Sauber1.33,3481.32,2921.33,7107.3 Giancarlo FisichellaRenault1.33,5561.32,8891.34,0568.15 Mark WebberRed Bull1.33,4961.32,8081.34,1069.12 Jarno TrulliToyota1.33,2181.32,4291.34,15410.16 Nico RosbergWilliams1.33,3491.32,8151.34,39911.17 Alexander WurzWilliams1.33,7591.32,915–12.4 Heikki KovalainenRenault1.33,4671.32,935–13.23 Anthony DavidsonSuper Aguri1.33,2991.33,082–14.11 Ralf SchumacherToyota1.33,9231.33,294–15.8 Rubens BarrichelloHonda1.33,7761.33,624–16.7 Jenson ButtonHonda1.33,9671.33,731–17.22 Takuma SatōSuper Aguri1.33,984––18.18 Vitantonio LiuzziToro Rosso1.34,024– –19.19 Scott SpeedToro Rosso1.34,333––20.20 Adrian SutilSpyker1.35,280––21.14 David CoulthardRed Bull1.35,341– –22.21 Christijan AlbersSpyker1.35,533––

 Kilpailu 
 Sija Nro Kuljettaja Talli Kierrokset Aika/Keskeytys Lähtöruutu Pisteet1.5 Felipe MassaFerrari57 1.33.27,5151.102.2 Lewis HamiltonMcLaren57+2,3602.83.6 Kimi RäikkönenFerrari57 +10,8393.64.9 Nick HeidfeldBMW Sauber57+13,8315.55.1 Fernando AlonsoMcLaren57+14,4264.46.10 Robert KubicaBMW Sauber57+45,5296.37.12 Jarno TrulliToyota57+1.21,3719.28.3 Giancarlo FisichellaRenault57+1.21,7017.19.4 Heikki KovalainenRenault57 +1.29,41112.10.16 Nico RosbergWilliams57 +1.29,91610.11.17 Alexander WurzWilliams56 +1 kierros11.12.11 Ralf SchumacherToyota56 +1 kierros14.13.8 Rubens BarrichelloHonda56 +1 kierros15.14.21 Christijan AlbersSpyker55 +2 kierrosta22.15.20 Adrian SutilSpyker53 +4 kierrosta20.16.23 Anthony DavidsonSuper Aguri52Moottori13.Kesk.15 Mark WebberRed Bull41Vaihdelaatikko8.Kesk.14 David CoulthardRed Bull36Vetoakseli21.Kesk.22 Takuma SatōSuper Aguri34Moottori17.Kesk.18 Vitantonio LiuzziToro Rosso26Hydrauliikka18.Kesk.7 Jenson ButtonHonda0Kolari (Coulthard)16.Kesk.19 Scott SpeedToro Rosso0Kolari (Sutil)19.
 Nopein kierros: Felipe Massa, Ferrari: 1.34,067 (kierroksella 42)
 Voittaja Massan keskinopeus 197,887 km/h

 Tilanne kuljettajien MM-sarjassa kilpailun jälkeen 
  Sija  Kuljettaja  Talli  Pisteet 1.  Fernando Alonso  McLaren-Mercedes  22 2.  Kimi Räikkönen  Ferrari  22 3.  Lewis Hamilton  McLaren-Mercedes  22  4.  Felipe Massa  Ferrari  17  5.  Nick Heidfeld  BMW Sauber  15  6.  Giancarlo Fisichella  Renault  8 7.  Jarno Trulli  Toyota  4  8.  Robert Kubica  BMW Sauber  3  9.  Nico Rosberg  Williams-Toyota  2  10.  Heikki Kovalainen  Renault  1  11.  Ralf Schumacher  Toyota  1

 Katso myös 
 GP2 Bahrainin Grand Prix 2007
 Porsche Supercup Bahrainin Grand Prix 2007

 Lähteet 

 Aiheesta muualla 

Luokka:Formula 1 -kausi 2007
Luokka:Bahrainin Grand Prix